ΕΛΛΗΝΙΚΗ ΔΗΜΟΚΡΑΤΙΑ
ΝΟΜΟΣ ΗΡΑΚΛΕΙΟΥ
ΔΗΜΟΣ ΗΡΑΚΛΕΙΟΥ
ΔΙΕΥΘΥΝΣΗ ΠΡΟΣΟΔΩΝ

		

Α Ν Α Κ Ο Ι Ν Ω Σ Η

ΓΙΑ ΧΟΡΗΓΗΣΗ ΑΔΕΙΩΝ ΥΠΑΙΘΡΙΟΥ ΣΤΑΣΙΜΟΥ ΕΜΠΟΡΙΟΥ

Το Δημοτικό Συμβούλιο Ηρακλείου με την αρ. 361/2011 Απόφασή του εγκρίνει τη χορήγηση
 τριάντα (30) θέσεων κινητών καντινών σε ιδιωτικούς χώρους (ιδιόκτητα ή μισθωμένα οικόπεδα).
	Με βάση την προαναφερόμενη απόφαση καθώς και τις αριθ. 916/2009 και 704/2010 (αποφάσεις του Δημοτικού Συμβουλίου) και σύμφωνα με το Ν. 3377/2005, το Π.Δ. 254/2005 του Υπουργείου Ανάπτυξης καθώς και την 2561/2006 εγκύκλιο του Υπουργείου Εσωτερικών «περί χορήγησης αδειών υπαίθριου στάσιμου εμπορίου», δικαίωμα απόκτησης άδειας κινητής καντίνας σε συγκεκριμένο σημείο έχουν τα φυσικά πρόσωπα που είναι άνεργα και πληρούν τις παρακάτω προϋποθέσεις: (α) δεν συνδέονται τα ίδια ούτε οι σύζυγοι ή τα προστατευόμενα τέκνα αυτών, με οποιαδήποτε σχέση με οργανωμένη ομοειδή ή παρεμφερή επιχείρηση σχετική με το αντικείμενο της υπαίθριας δραστηριότητας αυτών και (β) Το ετήσιο συνολικό ατομικό εισόδημα, δεν υπερβαίνει το αφορολόγητο ποσό μισθωτών – συνταξιούχων, που ισχύει κάθε φορά στη φορολογία εισοδήματος (α΄ κλίμακα της παρ. 1 του άρθρου 9 του Ν. 2238/94). Η προϋπόθεση του ατομικού εισοδήματος δεν ισχύει για την περίπτωση των γονέων με 3 τέκνα και των πολυτέκνων, η ιδιότητα των οποίων αποδεικνύεται με την προσκόμιση σχετικών βεβαιώσεων των αρμοδίων υπηρεσιών (δήμων-κοινοτήτων) ή της Πανελλήνιας Συνομοσπονδίας πολυτέκνων).
	Σε εφαρμογή των παραπάνω και προκειμένου να χορηγηθούν άδειες κινητών καντινών σε ιδιωτικούς χώρους (ιδιόκτητα ή μισθωμένα οικόπεδα), παρακαλούνται οι ενδιαφερόμενοι - δικαιούχοι να υποβάλλουν αίτηση με δικαιολογητικά μέχρι 15/09/2011 στην αρμόδια υπηρεσία του Δήμου (Τμήμα Έκδοσης Αδειών & Ελέγχου Λειτουργίας Καταστημάτων Υγειονομικού Ενδιαφέροντος – Αγίου Τίτου 1 – Γραφείο 5 ισόγειο - Τηλέφωνα: 2810399153 καθημερινά από 9:00 π.μ. έως 2:00 μ.μ. εκτός Τετάρτης).

Ο Αντιδήμαρχος Οικονομίας

 ΜΙΧΑΛΗΣ ΠΕΡΙΣΥΝΑΚΗΣ

Απαιτούμενα εκ του Νόμου Δικαιολογητικά:
1. Αίτηση του ενδιαφερομένου με πλήρη στοιχεία ενδιαφερομένου.
2. Δύο πρόσφατες φωτογραφίες.
3. Θεωρημένο φωτοαντίγραφο Δελτίου Αστυνομικής Ταυτότητος.
4. Υπεύθυνη Δήλωση του άρθρου 8 του Ν.1599/86 του ενδιαφερομένου ότι δεν κατέχει άδεια λαϊκής ή δημοτικής αγοράς, καθώς και ούτε η σύζυγος ή τα προστατευόμενα τέκνα αυτού, δεν συνδέονται με οποιαδήποτε σχέση, με οργανωμένη ομοειδή ή παρεμφερή επιχείρηση, σχετική με το αντικείμενο της υπαίθριας δραστηριότητας (θεωρημένη για το γνήσιο της υπογραφής).
5. Εκκαθαριστικό σημείωμα φόρου εισοδήματος. (Το ετήσιο συνολικό ατομικό εισόδημα, δεν υπερβαίνει το αφορολόγητο ποσό μισθωτών – συνταξιούχων, που ισχύει κάθε φορά στη φορολογία εισοδήματος (α΄ κλίμακα της παρ. 1 του άρθρου 9 του Ν. 2238/94). Η προϋπόθεση του ατομικού εισοδήματος δεν ισχύει για την περίπτωση των γονέων με 3 τέκνα και των πολυτέκνων, η ιδιότητα των οποίων αποδεικνύεται με την προσκόμιση σχετικών βεβαιώσεων των αρμοδίων υπηρεσιών (δήμων-κοινοτήτων) ή της Πανελλήνιας Συνομοσπονδίας πολυτέκνων).
6. Πιστοποιητικό από αρμόδια Υπηρεσία από το οποίο αποδεικνύεται κατά περίπτωση, ότι ο αιτών (ενδιαφερόμενος) ανήκει σε μια από τις κατηγορίες προσώπων: α) άτομα με αναπηρία τουλάχιστον 67% και τυφλοί, β) πολύτεκνοι και τα τέκνα αυτών, καθώς και γονείς με τρία τέκνα, γ) ανάπηροι και θύματα ειρηνικής περιόδου του Ν. 1370/1944 (ΦΕΚ 82 Α), δ) άτομα με αναπηρία πάνω από 50%, εφόσον δεν οφείλεται σε πολεμικά γεγονότα, ε) γονείς ανήλικων τέκνων με ειδικές ανάγκες και γονείς και γονείς που προστατεύουν άτομα με νοητική υστέρηση, αυτισμό, βαριές αναπηρίες και πολλαπλές ανάγκες εξάρτησης, στ) ομογενείς Βορειοηπειρώτες και ομογενείς παλινοστούντες, που προέρχονται από την πρώην Ε.Σ.Σ.Δ. και τον Πόντο.
7. Μισθωτήριο. Ή οποιοδήποτε έγγραφο από το οποίο να αποδεικνύεται η κυριότητα ή η μίσθωση του ακινήτου. Προκειμένου περί μισθωτηρίου, πρέπει να προκύπτει η χρήση του μισθίου και η ισχύς του. Να είναι θεωρημένο από την Αρμόδια ΔΟΥ.

Οι ενδιαφερόμενοι που πληρούν τις προϋποθέσεις και έχουν δικαίωμα απόκτησης σχετικής άδειας, κατά την έκδοση της θα υποβάλλουν τα παρακάτω δικαιολογητικά:
1. Βεβαίωση της οικείας Δ.Ο.Υ. περί υποβολής δήλωσης έναρξης-άσκησης επιτηδεύματος σύμφωνα με τους νόμους 4045/1960 (47 Α΄) και 1642/1956 (125 Α΄).
2. Πιστοποιητικό του αρμόδιου ασφαλιστικού φορέα για την εγγραφή σ’ αυτόν.
3. Θεωρημένο φωτοαντίγραφο της άδειας κυκλοφορίας του οχήματος που τυχόν πρόκειται να χρησιμοποιηθεί για την άσκηση της αιτούμενης δραστηριότητας, και αν πρόκειται για όχημα ρυμουλκούμενο, έγκριση από την αρμόδια Υπηρεσία Συγκοινωνιών, (άρθρο 42 παρ. στ΄ της         Α1β/8577/83 Υ.Δ.).
4. Θεωρημένο φωτοαντίγραφο άδειας ικανότητας οδηγού (του ενδιαφερομένου ή του προσώπου που αναπληρώνει αυτόν).
5. Θεωρημένο φωτοαντίγραφο Βιβλιαρίου Υγείας και Βεβαίωση της αρμόδιας Υγειονομικής Υπηρεσίας, από την οποία προκύπτει ότι ο ενδιαφερόμενος τηρεί τις προϋποθέσεις της ισχύουσας υγειονομικής νομοθεσίας, εφόσον πρόκειται για διάθεση τροφίμων-ποτών (π.χ. καταλληλότητα καντίνας).
6. Βεβαίωση από την αρμόδια εκάστοτε υπηρεσία, ότι η εγκατάσταση της καντίνας δεν δημιουργεί κυκλοφοριακά προβλήματα στην περιοχή.
7. Έκθεση της αρμόδιας Τουριστικής Αστυνομίας ότι το αμάξωμα του αυτοκινήτου πληροί τους όρους της τουριστικής εμφάνισης (ισχύει μόνο για τις καντίνες).
8. Δημοτική ενημερότητα (από το γραφείο 4 του Δήμου Ηρακλείου)
9. Αποδεικτικό είσπραξης Δημοτικού τέλους με την παραλαβή της άδειας (1.000 € ετησίως)